
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Aizdevuma piešķiršanas kārtība primārās lauksaimniecības produkcijas ražotājiem kredītsaistību refinansēšanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Kopš 2023. gada primārās lauksaimniecības produkcijas ražotāji ir pakļauti nelabvēlīgu klimatisko apstākļu izraisītu ražošanas riska faktoru ietekmei, un tie ir radījuši ievērojamu ieņēmumu samazinājumu un izraisījuši likviditātes problēmas saimnieciskās darbības veicējiem. 
Zemkopības ministrija, ievērojot lauksaimnieku nevalstisko organizāciju ierosinājumus pilnveidot akciju sabiedrības "Attīstības finanšu institūcija Altum" (turpmāk – "Altum") aizdevumu un garantiju programmas (skatīti Saeimas Latgales apakškomisijas 2026. gada 4. marta sēdē un Lauksaimniecības konsultatīvās padomes 2026. gada 17. marta sēdē), ir sagatavojusi noteikumu projektu "Kārtība, kādā piešķir aizdevumu primārās lauksaimniecības produkcijas ražotājiem kredītsaistību refinansēšanai", paredzot aizdevumus primārās lauksaimniecības produkcijas ražotājiem kredītsaistību refinansēšanai.
1.2. Mērķis
Mērķa apraksts
Aizdevumu programmas mērķis ir nodrošināt lauksaimnieku finanšu stabilitāti, kad nepietiek finanšu resursu, novērst likviditātes problēmas un sekmēt lauksaimnieku saimnieciskās darbības ekonomisko dzīvotspēju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik lauksaimniekiem pieejamie atbalsta programmu pasākumi nepalīdz nodrošināt pietiekamu finanšu stabilitāti, kad trūkst finanšu resursu, un novērst likviditātes problēmas.
Problēmas un risinājumi
Problēmas apraksts
Kopš 2023. gada primārās lauksaimniecības produkcijas ražotāji ir pakļauti nelabvēlīgu klimatisko apstākļu izraisītu ražošanas riska faktoru ietekmei, un tie ir radījuši ievērojamu ieņēmumu samazinājumu un izraisījuši likviditātes grūtības saimnieciskās darbības veicējiem, tādēļ daļai lauksaimnieku ir nepieciešams atbalsts, lai nodrošinātu finanšu stabilitāti, kad nepietiek finanšu resursu, tādējādi novēršot likviditātes problēmas un sekmējot lauksaimnieku saimnieciskās darbības ekonomisko dzīvotspēju.
Risinājuma apraksts
Noteikumu projekts nosaka valsts atbalsta piešķiršanas kārtību refinansēšanas aizdevumu veidā primārās lauksaimniecības produkcijas ražotājiem, lai nodrošinātu to finanšu stabilitāti, ja trūkst finanšu resursu, novērstu likviditātes problēmas un sekmētu saimniecību ekonomisko dzīvotspēju. Atbalsts tiek piešķirts kā de minimis atbalsts saskaņā ar Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (turpmāk – regula Nr. 1408/2013).
Noteikumu projekts nosaka programmas īstenotāju "Altum", kas refinansēšanas aizdevumus izsniedz, izmantojot publisko finansējumu 6 milj. euro apmērā un, ja nepieciešams, piesaistot valsts aizdevumu vai finansējumu no starptautiskajām finanšu institūcijām un finanšu tirgos līdz pat 15 milj. euro.
Tā kā refinansēšanas aizdevumu programmai ir ierobežoti finanšu resursi, noteikumu projekts paredz uz vienu mēnesi finansējumu 5 milj. euro apmērā prioritāri novirzīt aizdevumu refinansēšanai austrumu pierobežas novadiem, t. i., Augšdaugavas, Daugavpils, Krāslavas, Preiļu, Līvānu, Rēzeknes, Ludzas, Balvu un Alūksnes novadam.
Noteikumos noteiktie austrumu pierobežas novadi atbilst Ministru kabineta 2025. gada 20. janvāra rīkojumā Nr. 32 "Par Rīcības plānu Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam" noteiktajiem novadiem.
Noteikumu projektā noteikti atbalsta saņēmēju kritēriji, tostarp prasība, ka lauksaimnieks nodarbojas ar lauksaimniecības produktu primāro ražošanu un pēdējā noslēgtajā taksācijas gadā vismaz 80 procentu no tā ienākumiem veido ienākumi no lauksaimniecības produktu primārās ražošanas, tam nav nodokļu vai nodevu parāda, kas kopsummā pārsniedz 1 000 euro, izņemot normatīvajos aktos noteiktajos gadījumos, tam ir grūtības atmaksāt esošās kredītsaistības un ir sagatavots restrukturizācijas plāns, kas apliecina spēju atjaunot saimnieciskās darbības dzīvotspēju, finanšu rādītājus, kas liecina par grūtībām pildīt esošās kredītsaistības, un rādītājus, kas sasniedzami pēc refinansēšanas. Finanšu grūtības raksturo negatīva EBITDA, neto saistību attiecība pret EBITDA, kas pārsniedz 5, vai parāda apkalpošanas seguma attiecība (DSCR), kas ir mazāka par 1,1. Noteikumos noteiktas restrukturizācijas plāna prasības, proti, tas paredz sasniegt DSCR vismaz 1,2, koriģētā pašu kapitāla īpatsvaru pret aktīvu kopsummu vismaz 10 procentu apmērā un plānoto neto saistību attiecību pret EBITDA, kas nepārsniedz 7,5. EBITDA ir peļņa pirms procentu maksājumiem, nodokļiem, nolietojuma un amortizācijas atskaitījumiem. DSCR ir rādītājs, kas raksturo saimnieciskās darbības spēju segt kredītsaistību maksājumus no darbības naudas plūsmas.
Noteikumu projektā noteikti refinansēšanas aizdevuma piešķiršanas nosacījumi, tostarp aizdevuma apmērs, kas nepārsniedz pārņemto kredītsaistību pamatsummas atlikumu, procentu likme līdz 12 procentiem gadā, aizdevuma atmaksas termiņš līdz 15 gadiem, nodrošinājuma vērtības attiecība pret refinansēšanas aizdevuma apmēru, individuāli pielāgots atmaksas grafiks un iespēja atlikt pamatsummas atmaksu līdz 18 mēnešiem.
Paredzēts, ka refinansēšanas aizdevumam varēs pieteikties līdz 2027. gada 31. decembrim. Sabiedrība "Altum" refinansēšanas aizdevumu vienam lauksaimniekam varēs piešķirt tikai vienu reizi.
Noteikumu projektā arī noteikti de minimis atbalsta piešķiršanas, uzskaites un kumulācijas nosacījumi, tostarp maksimālais atbalsta apmērs, regulas Nr. 1408/2013 3. panta 8. un 9. punkta normu piemērošana saimnieciskās darbības veicēja apvienošanas, iegādes vai sadalīšanas gadījumā, kā arī lauksaimnieka pienākums nodrošināt darbību vai izmaksu nošķiršanu, ja tas darbojas arī regulas Nr. 1408/2013 1. panta 2. vai 3. punktā minētajās nozarēs vai īsteno tajos minētās darbības.
Aizdevuma pieteikuma izvērtēšanā sabiedrība "Altum" ņem vērā saimnieciskās darbības veicēja idejas potenciālu un ilgtspēju, saimnieciskās darbības īstenošanai nepieciešamo līdzfinansējumu, nodrošinājuma struktūru un likviditāti, saimnieciskās darbības veicēja esošo un nākotnes finanšu situāciju, kā arī analizē identificētos uzņēmējdarbības riska un citus aizdevuma kvalitātes noteikšanai būtiskus faktorus un citus riska faktorus, tostarp nozares, tirgus, pārvaldības, juridiskos, operacionālos un finanšu risku.
Noteikumu projekta 19.1. apakšpunktā ietvertais ierobežojums attiecībā uz maksātnespējas procesu ir pamatots un samērīgs, jo attiecas uz situācijām, kad lauksaimniekam ir pasludināts maksātnespējas process vai tas atbilst Maksātnespējas likumā noteiktajām maksātnespējas procesa pazīmēm, lai tam pēc kreditora pieteikuma piemērotu maksātnespējas procesu, ievērojot regulas Nr. 1408/2013 4. panta 3. punktā "a" apakšpunktā noteikto prasību, lai varētu piešķirt refinansēšanas aizdevumus saskaņā ar regulu Nr. 1408/2013.
Noteikumu projekta 19.1. apakšpunktā minētais ierobežojums attiecībā uz tiesiskās aizsardzības procesu ir pamatots ar nepieciešamību mazināt risku, ka atbalsts netiek izmantots atbilstoši mērķim, un tā piemērošana attiecas tikai uz procesa norises laiku, ievērojot regulas Nr. 1408/2013 4. panta 3. punkta "a" apakšpunktā noteikto, lai varētu piešķirt refinansēšanas aizdevumus saskaņā ar regulu Nr. 1408/2013.
Noteikumu projekta 19.2. apakšpunktā minētais ierobežojums attiecībā uz kredītreitingu ir samērīgs, jo prasība attiecas tikai uz lieliem uzņēmumiem, ievērojot regulas Nr. 1408/2013 4. panta 3. punkta "a" apakšpunktā noteikto, lai varētu piešķirt refinansēšanas aizdevumus saskaņā ar regulu Nr. 1408/2013.
Lauksaimniekam arī noteikts pienākums atmaksāt nelikumīgi saņemto de minimis atbalstu kopā ar procentiem, ja tiek konstatēts regulas Nr. 1408/2013 vai noteikumu projekta normu pārkāpums.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
primārās lauksaimniecības produkcijas ražotāji
Ietekmes apraksts
Atbalsts veicinās lauksaimniecības nozarē iesaistīto saimnieciskās darbības veicēju izaugsmi un palielinās nozares konkurētspēju.
Juridiskās personas
visi uzņēmumi
Ietekmes apraksts
Saimnieciskās darbības veicējiem, kas nodarbojas ar primāro lauksaimniecisko ražošanu, atbalsts veicinās izaugsmi un palielinās konkurētspēju, tā uzlabojot nozares konkurētspēju kopumā.
Nozare
Lauksaimniecība, mežsaimniecība un zivsaimniecība
Nozaru ietekmes apraksts
Atbalsts veicinās saimnieciskās darbības veicēju attīstību un palielinās konkurētspēju.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Atbalsts veicinās saimnieciskās darbības veicēju attīstību un palielinās konkurētspēju.
2.2.2. uz nozaru konkurētspēju:
Jā
Ietekmes apraksts
Atbalsts veicinās saimnieciskās darbības veicēju izaugsmi un palielinās nozares konkurētspēju.
2.2.3. uz uzņēmējdarbības vidi:
Jā
Ietekmes apraksts
Atbalsts nodrošinās lauksaimnieku finanšu stabilitāti finanšu grūtību situācijās, novēršot likviditātes problēmas, un sekmēs lauksaimnieku saimnieciskās darbības ekonomisko dzīvotspēju.
2.2.4. uz mazajiem un vidējiem uzņēmējiem:
Jā
Ietekmes apraksts
Atbalsts nodrošinās lauksaimnieku finanšu stabilitāti finanšu grūtību situācijās, novēršot likviditātes problēmas, un sekmēs lauksaimnieku saimnieciskās darbības ekonomisko dzīvotspēju.
2.2.5. uz konkurenci:
Jā
Ietekmes apraksts
Atbalsts veicinās lauksaimniecības izaugsmi un palielinās konkurētspēju.
2.2.6. uz nodarbinātību:
Jā
Ietekmes apraksts
Netieši var ietekmēt nodarbinātību.
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	visi uzņēmumi
	palielinās
Vērtības nozīme:
	12,27
Avots – Centrālās statistikas pārvaldes dati
	0,50
aptuvens
	10
plānots
	1,0
plānots
	61,35
	Juridiskai personai informācijas sniegšanas pienākuma izpilde ietver autorizēšanos de minimis atbalsta uzskaites sistēmā, sistēmā sagatavotās veidlapas datu pārbaudi un apstiprināšanu, kā arī veidlapas identifikācijas numura norādīšanu pieteikumā. Laika patēriņš vienai darbības reizei ir 0,50 stundas, pamatojoties uz sabiedrības "Altum" vērtējumu par elektroniskā pieteikuma standarta procesu. Izmantota Centrālās statistikas pārvaldes publicētā 2025. gada bruto darba samaksa par vienu nostrādāto stundu valstī – 12,27 eiro. Tā izmantota kā vispārējs administratīvā vai finanšu funkciju īstenojoša nodarbinātā laika izmaksu novērtējums, jo de minimis atbalsta veidlapu juridiskas personas vārdā parasti sagatavo persona, kas strādā ar saimniecības administratīvajiem, finanšu vai grāmatvedības jautājumiem. Administratīvās izmaksas ir 12,27 eiro × 0,50 stundu × 10 juridisko personu × 1 reize gadā = 61,35 eiro.

	Kopā
	61,35
	


2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	primārās lauksaimniecības produkcijas ražotāji
	palielinās
Vērtības nozīme:
	0,50
aptuvens
	10
plānots
	1,0
plānots
	5,00
	Fiziskai personai informācijas sniegšanas pienākuma izpilde ietver autorizēšanos de minimis atbalsta uzskaites sistēmā, sistēmā sagatavotās veidlapas datu pārbaudi un apstiprināšanu, kā arī veidlapas identifikācijas numura norādīšanu pieteikumā. Laika patēriņš vienai darbības reizei ir 0,50 stundas, pamatojoties uz sabiedrības "Altum" vērtējumu par elektroniskā pieteikuma standarta procesu. Kopējais patērētais laiks ir 0,50 stundu × 10 fizisko personu × 1 reize gadā = 5,00 stundas.

	Kopā
	5,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	primārās lauksaimniecības produkcijas ražotāji
	palielinās
Vērtības nozīme:
	6,14
aptuvens
	10
plānots
	1,0
1
	61,40
	Monetārajā novērtējumā fiziskām personām izmantota laika izmaksu pieeja. Izmantota arī Centrālās statistikas pārvaldes publicētā 2025. gada bruto darba samaksa par vienu nostrādāto stundu valstī – 12,27 eiro. Tā izmantota kā standartizēts laika izmaksu novērtējuma rādītājs. Tā kā informācijas sniegšanas pienākuma izpildei vienai darbības reizei nepieciešams 0,50 stundu, vienas darbības reizes monetārais novērtējums ir 6,14 eiro (12,27 eiro × 0,50 stundu). TAP portāla tehniskā risinājuma dēļ tabulas ailē "Stundas samaksas likme – euro" norādīts vienas darbības reizes monetārais novērtējums – 6,14 eiro. Kopējais administratīvā sloga monetārais novērtējums ir 61,40 eiro (6,14 eiro × 10 fizisko personu × 1 reize gadā). Papildu tiešie izdevumi netiek piemēroti, jo informācijas sniegšanai nav nepieciešams maksas pakalpojums vai citi ārēji izdevumi.

	Kopā
	61,40
	


2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta 6. punktā minēto 6 000 000 euro finansējumu veido Latvijas Lauku attīstības programmas 2014.–2020. gadam īstenošanas pārejas perioda 2021. un 2022. gada pasākumā "Lauksaimniecības, lauku un zivsaimniecības saimnieciskās darbības veicēju aizdevumu programma" atmaksātais publiskais finansējums. Finansējums ir pieejams atkārtotai izmantošanai atbilstoši Nr. 1303/2013 Eiropas Parlamenta un Padomes 2013. gada 17. decembra Regulas (ES), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 45. pantam un finansēšanas līguma nosacījumiem, ievērojot programmas mērķus. Minētais finansējums tiek uzskaitīts atsevišķi un nepārklājas ar Ministru kabineta 2019. gada 3. decembra noteikumos Nr. 582 paredzēto finansējumu vai ar TA lietā Nr. 26-TA-889 virzāmo garantiju programmas finansējumu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32013R1408
ES tiesību akta datums, izdevējinstitūcija, numurs, veids un nosaukums
Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē
Apraksts
-
ES tiesību akta CELEX numurs
32014R0651
ES tiesību akta datums, izdevējinstitūcija, numurs, veids un nosaukums
Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	vispārīga atsauce
	noteikumu projekta 2. punkts
	Pārņemtas pilnībā
	Neparedz stingrākas prasības.

	3. panta 2. un 3. punkts
	noteikumu projekta 16. punkts
	Pārņemtas pilnībā
	Neparedz stingrākas prasības.

	2. panta 2. punkts
	noteikumu projekta 16. punkts
	Pārņemtas pilnībā
	Neparedz stingrākas prasības.

	3. panta 8. un 9. punkts
	noteikumu projekta 17. punkts
	Pārņemtas pilnībā
	Neparedz stingrākas prasības.

	3. panta 4. punkts
	noteikumu projekta 19. punkts
	Pārņemtas pilnībā
	Neparedz stingrākas prasības.

	4. panta 3. punkta "a" apakšpunkts
	noteikumu projekta 19.1. un 19.2. apakšpunkts
	Pārņemtas pilnībā
	Neparedz stingrākas prasības.

	5. panta 1., 2., 2.a un 3. punkts
	noteikumu projekta 21. punkts
	Pārņemtas pilnībā
	Neparedz stingrākas prasības.

	vispārīga atsauce
	noteikumu projekta 23. punkts
	Pārņemtas pilnībā
	Neparedz stingrākas prasības.

	vispārīga atsauce
	noteikumu projekta 25. punkts
	Pārņemtas pilnībā
	Neparedz stingrākas prasības.

	1. panta 2. un 3. punkts
	noteikumu projekta 25. punkts
	Pārņemtas pilnībā
	Neparedz stingrākas prasības.

	vispārīga atsauce
	noteikumu projekta 26. punkts
	Pārņemtas pilnībā
	Neparedz stingrākas prasības.

	7. panta 4. punkts
	noteikumu projekta 27. punkts
	Pārņemtas pilnībā
	Neparedz stingrākas prasības.

	8. pants
	noteikumu projekta 27. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Noteikumu projektā paredzētais atbalsts tiks ieviests saskaņā ar Komisijas regulu Nr. 1408/2013, izmantojot rīcības brīvību noteiktu ES tiesību akta normu ieviešanā. Savukārt de minimis atbalsta uzskaites sistēma Latvijā ieviesta jau no 2019. gada.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	2. panta 24. punkts
	noteikumu projekta 19.2. apakšpunkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Regulas Nr. 651/2014 2. panta 24. punkts noteikumu projektā tiek izmantots tikai atsauces veidā, lai noteiktu lielā uzņēmuma jēdzienu.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
"Attīstības finanšu institūcija Altum" AS
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/4358fbdd-3cd5-439e-bd3e-4830d1a6a740
6.3. Sabiedrības līdzdalības rezultāti
Iebildumi un priekšlikumi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
"Attīstības finanšu institūcija Altum" AS
-
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Sabiedrība "Altum" programmas īstenošanai pieņem un izvērtē refinansēšanas aizdevumu pieteikumus, pieņem lēmumus par atbalsta piešķiršanu, slēdz aizdevumu līgumus, nodrošina de minimis atbalsta uzskaiti, aizdevumu uzraudzību un pārskatu sniegšanu.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Jaunas refinansēšanas aizdevumu programmas īstenošanai sabiedrība "Altum" pielāgo pieteikumu pieņemšanas un izvērtēšanas, lēmumu pieņemšanas, līgumu slēgšanas, de minimis atbalsta uzskaites, uzraudzības un pārskatu sniegšanas iekšējos procesus.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Atbalsts vērsts uz lauku teritoriju attīstību.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

